VORMSI VALLAVOLIKOGU

OTSUS /EELNÕU

Hullo xx 2025 nr xx

**Detailplaneeringu algatamine ja lähteülesande kinnitamine (Söderby küla, Edelahansase), keskkonnamõju strateegilise hindamise mittealgatmine**

Hullo Holding OÜ esitas Vormsi Vallavalitsusele taotluse detailplaneeringu algatamiseks Söderby külas Edelahansase ja Läänehansase (katastritunnused 90701:003:0136 ja 90701:003:0137, pindalaga 13104 m2, sihtotstarve 100% maatulundusmaa), mille kohaselt soovitakse detailplaneeringu alusel muuta maa sihtotstarvet elamumaaks ja rajada üksikelamud ja abihooned koos vajalike tehnovõrkudega ning ligipääsuteega.

Detailplaneering on üldplaneeringut muutev kuna eluhoonete omavaheliseks kauguseks jääb vähem kui 100 meetrit.

Detailplaneeringu algatamise põhjendused on toodud käesoleva otsuse lisas nr 2.

Detailplaneeringu koostamise korraldaja on Vormsi Vallavalitsus (vv@vormsi.ee, +372 52 96 318), koostaja on Argepo OÜ (e-post reetaedviir@gmail.com) ning algataja, vastuvõtja ja kehtestaja on Vormsi Vallavolikogu (volikogu@vormsi.ee).

Detailplaneeringu algatamise otsuse ja otsuse lisadega on võimalik tutvuda Vormsi valla veebilehel aadressil https://vormsi.ee/ ja tööpäevadel Vormsi Vallavalitsuses aadressil Hullo, Külamaja, Vormsi vald.

Lähtudes eeltoodust ning võttes aluseks kohaliku omavalitsuse korralduse seaduse § 6 lg 1, § 22 lg 2, planeerimisseaduse § 124 lg 10, § 126, § 128 lg 1, ning detailplaneeringu algatamise taotluse, Vormsi Vallavolikogu

**otsustab**:

1. Algatada Söderby küla Edelahansase detailplaneering, mille eesmärk on:

1.1. Hoonestustingimuste määramine 2-le kinnistule;

1.2. Ehitusõiguse määramine-rajada üksikelamu ja abihoonetega majapidamine koos vajalike tehnovõrkude ning ligipääsuteedega;

1.3. Kommunikatsioonide asukoha määramine;

1.4. Maa sihtotstarbe muutmine;

2. Detailplaneeringu nimetus on „ Edelahansase detailplaneering“

3. Määrata planeeringuala suuruseks ligikaudu 1,3 ha vastavalt otsuselisale nr 1.

4. Kinnitada detailplaneeringu lähteseisukohad vastavalt selle otsuse lisale nr 3.

5. Otsus jõustub teatavakstegemisega.

6. Vallavalitsusel korraldada otsusest teavitamine.

7. Otsuse peale võib esitada Vormsi Vallavolikogule vaide haldusmenetluse seaduses sätestatud korras 30 päeva jooksul, arvates otsuse teadasaamise päevast või päevast, millal oleks pidanud otsusest teada saama või esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul, arvates otsuse teatavakstegemisest.

Detailplaneeringu algatamine on menetlustoiming, millega ei teki huvitatud isikule õigustatud ootust, et Vormsi Vallavolikogu detailplaneeringu vastu võtab või kehtestab. Menetlustoimingud on vaidlustatavad koos haldusaktiga, milleks on detailplaneeringu kehtestamise või kehtestamata jätmise otsus.

/allkirjastatud digitaalselt/

Kata Varblane

Vallavolikogu esimees

Lisa 1. Edelahansase detailplaneerigu algatamise taotlus

Lisa 2. Detailplaneeringu algatamise seletuskiri

Lisa 3. Detailplaneeringu lähteseisukohad

Lisa 4. Planeeringuala skeem

Lisa 5. Edelahansase DP KSH eelhinnang